Trelis/gawiki huggingface dataset:
Olli Rehn. Is polaiteoir agus Coimisinéir Eorpach Fionlannach é Olli Ilmari Rehn (31 Márta 1962 a rugadh é). Rugadh in Mikkeli é. Rinne sé staidéar ar eacnamaíocht, caidreamh idirnáisiúnta, agus iriseoireacht i gColáiste Macalester, Saint Paul, Minnesota, SAM. Bhain sé céim máistir amach san eolaíocht pholaitiúil ó Ollscoil Heilsincí sa bhliain 1989 agus PhD ón Ollscoil Oxford.
MySQL. Is córas bainistíochta bunachar sonraí (CBBS) é MySQL. Is córas ilúsáideora agus ilsnáithe é. Úsáideann sé SQL mar an teanga sainmhínithe sonraí agus an teanga ionramhála sonraí.
Úinéireacht.
Is leis an gcomhlacht Sualannach MySQL AB MySQL. Is leo an cóipcheart le haghaidh formhór an chóid. Cuireann siad "MySQL Server" ar fáil mar bhogearraí in aisce faoi Ceadúnas Ginearálta Poiblí GNU. Cuireann siad "MySQL Enterprise" ar fáil freisin d'eagraíochtaí gnó trí shíntiús traidisiúnta.
Úsáidí.
Baintear úsáid as MySQL i bhforbairt láithreáin ghréasáin. Is é an bunachar sonraí a úsáidtear sna hardáin forbartha "LAMP", "MAMP", agus "WAMP" (Linux/Mac/Windows-Apache-MySQL-PHP/Perl/Python). Baineann an bogearra foinse-oscailte MediaWiki úsáid as an teicneolaíocht seo le láithreáin ar nós an Vicipéid a chur i láthair.
CLG Tomás Dáibhís (Baile Átha Cliath). Bunaíodh CLG Tomás Dáibhís (`Béarla: "Thomas Davis GAA Club") sa bhliain 1888 i dTamhlacht. D'imir an chlub i bpáirc sa tseanbhaile i dTamhlacht ar feadh na mblianta. Ainmníodh an pháirc "An Reilig" (The Graveyard) toisc go raibh sé lonnaithe in aice le reilig Séipéal Naomh Máel Ruain. Sna 1980idí ceannaíodh suíomh nua i mBóthar Cill Tippiúr (Kiltipper Road) agus is ansin atá siad lonnaithe anois.
Bhain Tomás Dáibhís Craobh Sinsear Peile Bhaile Átha Cliath sna blianta 1989, 1990, 1991 agus Craobh Sinsear Iomána Bhaile Átha Cliath sa bhliain 1913. Theip orthu Craobh Sinear Bhaile Átha Cliath a bhuachan i 2019 sa Chluiche Ceannais i gcoinne CLG Baile Buadáin Naomh Éanna 0-15, 0-9.
Sceimhlitheoireacht státurraithe. Is éard atá i gceist leis an sceimhlitheoireacht státurraithe ná foréigean ó rialtais in aghaidh shibhialtaigh. Tá sé in úsáid le fada an lá. Ábhar conspóideach a bhionn ann mar is minic nach nglacann gach éinne leis an téarma i gcásanna áirithe.
Samplaí, dar le daoine áirithe:
Ros Earcáin. Is baile beag é Ros Earcáin i gContae Aontroma, gar do Baile Monaidh. Daonra 864 atá ann.
Aonad Taighde na bhFórsaí. Is éard atá i gceist le hAonad Taighde na bhFórsaí ná aonad faisnéise rúnda de chuid Arm na Breataine ar bhunaigh Roinn Chosanta na Ríochta Aontaithe é sa bhliain 1980 le cuidiú leis na fórsaí slándála na poblachtánaigh Éireannacha, an tIRA Sealadach go háirithe, a chloí. Bhí an tAonad lonnaithe i mBeairicí Thiepval i Lios na gCearrbhach, Contae Aontroma. Bhí an tAonad Taighde dírithe ar chaidreamh a choinneáil leis na gníomhairí rúnda a bhí ag obair i measc na bparaimíleatach.
Bhí a lán líomhaintí ann go raibh an tAonad seo ag déanamh claonpháirteachais, is é sin, ag comhoibriú ar chúla téarmaí leis na paraimíleataigh dhílseacha, ar nós Cumann Cosanta Uladh, agus go raibh freagracht ar an Aonad as 14 Caitliceach a mharú, an chuid is mó acu i mBéal Feirste.
Viviane Reding. Is polaiteoir Lucsamburgach í Viviane Reding (27 Aibreán, 1951 a rugadh í). Ba í Reding an Choimisinéir Eorpach don tSochaí Faisnéise agus do na Meáin Chumarsáide i gCoimisiún Barroso ón bhliain 2004 go 2010.
Rugadh in Esch-sur-Alzette í. Tá sí pósta agus tá triúr páiste aici.
Carson City, Nevada. Is é Carson City príomhchathair Nevada in iarthar na Stát Aontaithe. An t-ainm oifigiúil atá uirthi ná Consolidated Municipality of Carson City ("Bardas Comhdhlúite Chathair Carson"). Tá an chathair suite in iarthar an stáit, i ngar do theorainn California agus Loch Tahoe.
N21. Is é an N21 an príomhbóthair ó Cathair Luimnigh go dtí Trá Lí.
Thomas Kilroy. Is drámadóir agus úrscéalaí clúiteach Éireanneach é Thomas F. Kilroy (a rugadh i 1934 i gCill Chainnigh agus a d'éag ar an 7 Nollaig 2023). Thuill sé a bhunchéim i gColáiste na hOllscoile, Baile Átha Cliath agus bhí sé ina eagarthóir drámaíochta in Amharclann na Mainistreach ar feadh seal. Bhunaigh sé, in éineacht le Brian Friel, Stephen Rea agus Tom Paulin, an complacht drámaíochta Field Day.
Rinneadh ollamh le léinn an Bhéarla de in Ollscoil na hÉireann, Gaillimh, post a thréig sé sa bhliain 1989, chun díriú ar a chuid scríbhneoireachta. 
Bhí sé ag cur faoi i gContae Mhaigh Eo agus é ina bhall den "Irish Academy of Letters, The Royal Society of Literature" agus Aosdána.
Valladolid. Is í Valladolid de facto príomhchathair chomhphobail féinrialaithe na Caistíle agus León sa Spáinn agus í mar phríomhchathair chúige Valladolid chomh maith. Tá sí súite ar abhainn an Pisuerga agus taobh istigh den réigiún Ribera del Duero, sa agus mar chuid de réigiúin stairiúil an Chaistíl. Bhí thart ar 521,130 ina gcónaí ann sa bhliain 2017, sé sin an 13ú bardas is mó sa Spáinn agus an chathair is mó in iarthuaisceart na tíre.
Sanasaíochta.
Deirtear go dtáinig ainm na háite ón Laidin : VALLIS, "Gleann"; agus an focal Ceilteach: TOLITUM, "suíomh le buaile dhá abhainn". Tá ceangailt ag a ainm leis an easainm Araibise reatha don chathair a ciallaíonn "An Cathair de Walid". 
Glaotar Pucela uirthi freisin, leasainm, nach bhfuiltear cinnte cá as a tháinig sé, ach b'fhéidir go bhfuil sé ceangailte leis na ridirí a chuaigh le "Juana de Arco".
Stair.
Ghabh na Muraigh an ait sa 10ú haois. D'fheabhsaigh an cunta Pedro Ansúrez an sráidbhaile sa 11ú haois; sa 15ú haois bhí sé mar ait chónaithe do ríthe Castilla agus mar phríomhchathair Ríocht na Spáinne go dtí 1561, nuair a bhog Pilib II an phríomhchathair go Maidrid. Pósadh Na Monarcaí Caitliceacha iad ar an 19 Deireadh Fómhair, 1469, i Valladolid. D'aontaigh an pósadh an choróin na Caistíle agus na hAragóine faoin dteaghlach chéanna. Fuair Criostóir Colambas bás i Valladolid sa bhliain 1506 i dteach a bhfuil mar iarsmalann dó. Rinne Pilib III príomhchathair arís di, idir 1601 agus 1606. Adhlacadh Aodh Rua Ó Dónaill sa bhliain 1602 i Mainistir na bProinsiasach sa bPlaza Mayor, mar a thuairiscítear sa Beatha Aodha Ruaidh Uí Dhomhnaill, le Lughaidh Ó Cléirigh, áit a bhfuil Valladolid litrithe mar Uualladolid i nGaeilge
I measc Séadchomharthaí an chathair tá, an ardeaglais neamhchríochnaithe, Eaglais Santa Maria la Antigua, an Plaza Mayor (rinneadh cóip den chearnóg seo i Maidrid agus áiteanna eile ar fud an domhain Spáinnigh), an Iarsmalann Dealbhóireachta Náisiúnta, in aice le hEaglais Naomh Pól, ait a raibh an cnuasach ba mhó de dhealbha adhmaid polacrómataigh sa Spáinn, agus dámh dlí d'Ollscoil Valladolid, tá aghaidh an Ollscoil seo ar cheann de na oibreacha Narciso Tomei a bhfuil fágtha. Tá an iarsmalann Eolaíochta in aice abhainn na Pisuerga. Tá an t-aon teach de Miguel de Cervantes a bhfuil fós ag seasamh suite i Valladolid fosta. Cé nach bhfuil an ardeaglais críochnaithe, bhí ardeaglais Valladolid deartha ag Juan de Herrera, a bhí mar ailtire do El Escorial.
Cluain Life. Is bruachbhaile i dtuaisceart Bhaile Átha Cliath í Cluain Life, cóngarach do Bhaile Bocht agus Droim Conrach. Tá Páirc an Chrócaigh suite ann. Tá dhá bhaile fearainn ann: Cluain Life Thiar agus Cluain Life Thoir.
Cuan Mó. Cuan mór ar an Aigéan Atlantach in iarthar Chontae Mhaigh Eo is ea Cuan Mó. Tá a lán droimníní istigh sa gcuan mar oileáin, agus ar an mórthír go dtí an oirthear. Tá Cruach Phádraig ar an taobh theas den chuan. Tá saghas cruth chearnóg ar an gcuan, agus tá baile i ngach cúinne; (go deiseal ón iarthuaisceart) an Mhala Raithní, Baile Uí Fhiacháin, Cathair na Mart agus Cluain Cearbán. Tá Oileán Chliara ar an tslí isteach sa gcuan, agus is anseo a bhí Gráinne Ní Mháille fuinniúil.
Edmund Spenser. B’fhile agus ba pholaiteoir é Edmund Spenser a mhair ag deireadh ré na dTúdarach, in aimsir na banríona Éilís (c. 1552–13 Eanáir 1599).
Bhain Spencer clú amach de thoradh ar a dhán epiciúil"The Faerie Queene". Is aisling fháthchiallach í an 'Faerie Queene' ag ceiliúradh ríshliocht na dTúdair agus Eilís I.
Chaith Spenser formhór a shaoil ghairmiúil in. Éirinn. Fuair sé talamh méith ar bhruach na hAbhann Móire mar luach saothair. Bhí dearcadh, diúltach, naimhdeach ag Spenser ar Éirinn agus a muintir (dearcadh a bhí bunaithe cuid mhaith ar "Topographica Hibernica" (1188) agus "Expugnatio Hibernica" le Giraldus Cambrensis). 
Saol.
Rugadh Spenser timpeall na bliana 1552. D'fhreastail sé ar bhunscoil i Londain, an Merchant Taylors' School ar dtús a shaoil scolaíochta agus bhain sé an scrúdú máithreánach amach i bPembroke College, Ollcoil Cambridge.
In Éirinn.
Thaistil Spenser go hÉirinn, thart fán bhliain 1570, agus é i seirbhís Arthur Grey, Fear Ionaid nuacheaptha Shasana. Ó 1579 go 1580, d'fhreastail sé mar bhall d'fhórsaí Shasana, le linn an Dara Éirí Amach i nDeasmumhain. 
Tar éis briseadh ar na reibiliúnaí, fuair Spenser talamh (a bhí coigistithe) i gCúige Laighean agus i gCúige Mumhan agus chuir sé an phlandáil go mór chun cinn i ndeisceart na hÉireann.
Tuairimí.
Scríobh Spenser "A" "View of The Present State of Ireland" sa bhliain 1596 agus léigh go leor daoine an leagan lámhscríofa de sular cuireadh i gcló den chéad uair é sa bhliain 1633. Is ann a fhaightear léargas ar ar an gcuid is nimhiúla de mheon polaitíochta na Sasanach in Éirinn an uair sin agus maítear nár foilsíodh lámhscríbhinn Spenser le linn dó a bheith beo toisc na tuairimí ann a bheith chomh binibeach sin.
An Ghaeilge.
Bhí Spenser go mór ar son deireadh a chur leis an nGaeilge toisc gur thuig sé an ceangal idir í agus mianta lucht a labhartha agus cé mar a chuir an méid sin lena bhféiniúlacht.
Conspóid.
Is pearsa conspóideach é mar gheall ar an díograis a léirigh sé roimh léirscrios a imirt ar na Gaeil.
Ina theannta sin, ní mó ná sásta a bhí na filí in Éirinn ag an am, mar shampla an Céitinneach, leis an léargas diúltach ar na Gaeil a thug Spenser ina chuid scríbhneoireachta.
Stargate. Is coincheap ficsin eolaíochta é Stargate (nó Réaltgheata) a thosaigh sa bhliain 1994 leis an scannán "Stargate". Cuireann na saothair a lean an scannán síos ar chruinne ficseanúil ina throideann pobal an Domhain le eachtrannaigh naimhdeacha le teicneolaíocht i bhfad níos fearr ná an Domhain. Leanann scéal an scannán in úrscéal, dhá shraith bheoghníomhaíocht, teilifís (Stargate SG-1 agus Stargate Atlantis), sraith beoite (Stargate Infinity), agus saothar eile mar sin.
Tá an saincheadúnas, a bhaineann le MGM, fós rathúil 13 bhliain tar éis an smaoineamh. De bharr réalóirí difriúla ag obair go neamhsplach óna chéile thar na bliana, níl gach uile táirge Stargate go hiomláin comhsheasmhach lena chéile. An saincheadúnas is mó ná an scéal a thósaíonn leis an búnscannán, agus a léanann le Stargate SG-1 (1997–2007) agus Stargate Atlantis (2004– fós ar siúl). Chuireadh deireadh le stargate SG-1 mar sraith sa bhliain 2007, ach lean siad leis saincheadúnas le dhá scannán Stargate: The Ark of Truth agus Stargate Continuum sa bhliain 2008. Sa bhliain 2008 d'fhógair SCI FI go raibh siad ag cur deireadh leis an tsraith Stargate Atlantis, ach tá scannán eile á scríobh chun deireadh a chuir leis an tsraith dheireanach. Chomh maith le sin tá sé soiléir go bhfuil sraithscéal eile ag tosnú sa bhliain 2009 darbh ainm "Stargate Universe" 
Tá príomhhscéal na sraitheanna uilig búnathe ar an "Stargate" (Réaltgeata), rud eachtrannach ciocalach a ligeann le iompar chuig stargate eile ar fun an cruinne na mílte solasbliain óna chéile. Tá formhór de eipeasóidí Stargate faoi an lá atá inniu. Tá an Stargate mar rún míleata, agus dá bharr níl aon frithrá idir na scéalta agus an fírinne. Sa scéal, tá cuid mhaith de miotaseolaíocht na hEigipte búnaithe ar eachtraí a bhaineann le coimhthíochach a tháinig anseo agus a chuir muintir an domhain faoi smácht sa fíor-aimsir cáite. Bhí cúpla naimhde difriúla ag muintir SG-1, ach don chuid is mó (go háirithe i dtosach) bhí na Goa'uld mar an naimhid is dáinséarach. Lig na Goa'uld orthu go raibh siad mar déithe, agus chuir siad muintir an séan Eigipt faoi chois, agus chuir seo cruth ar a cultúr agus reiligiún, mar dheá. Bhain siad úsáid as na Réaltgeataí chun oibrí a bhogadh ón Domhain go dtí phláinéid eile ar fud an réaltra. I stair na hEigipt (mar dheá) d'éirigh an cine daonna amach agus d'fhág na eachtrannaigh. Bhí an Réaltgeata adhlactha agus rinneadh dearmaid air go dtí agus 1928 nuair a ath-aimsíoch é. I dtús an chéad scannán (1994) réititgh na eolaithe (le cabhair seandalaí Daniel Jackson) conas an réalgeata a úsáid agus leanann céad sraith SG-1 leis an scéal. Téann saighdiúirí Mheiriceá amach sa cruinne ag lorg eolas agus teicneolaíocht, ach déanannn siad cairde agus naimhde ar an mbealach.
Zürich. Is í Zürich (, , , ), ) an cathair is mó san Eilvéis (daonra: 366,145 sa bhliain 2004; daonra an cheantair uirbigh: 1,091,732) agus príomhchathair canton Zürich.
Sanasaíocht.
Deirtear gur eascair ainm na cathrach ó fhocal Ceilteach nó Raetach. "Turicum" a thugtaí ar an mbaile in aimsir na Rómhánach.
Diego Rivera. Ealaíontóir ab ea Diego Rivera (1886-1957). Tá cáil inniu go háirithe ar a bhean, Frida Kahlo. Is beirt ollmhór iad i saol na healaíne idirnáisiúnta agus féachtar orthu mar cheannrodaithe in ealaín nua-aoiseach Mheicsiceo, agus bhí gaol láidir acu lena dtír dhúcháis.
Beatha.
Rugadh Rivera ar an 8ú lá de mhí na Nollag, 1886, i gcathair Guanajuato i lár Mheicsiceo.
Bhí saol crua agus athair foréigneach aige agus é ní b'óige. Dá bhrí sin, d’fhás sé ina fhear foréigneach freisin. Bhí a lán páistí aige freisin ach níor fhán sé i dteagmháil leo. 
Fuair Diego Rivera a chuid oiliúna san Eoráip. Chuaigh sé go dtí an Fhrainc i 1920. Bhí tionchar ag ealaín nua-aoiseach agus ciúbachas air. Ag an am céanna, bhí an-suim aige sa pholaitíocht, go mór mhór sa Chumannachas. 
D’fhill Rivera ar Mheicsiceo agus sna 1920idí. 
Bhí an-suim ag Rivera sa pholaitíocht, go mór mhór sa Chumannachas. Agus é ag freastal ar chóisir de chuid na gCumannaithe sa bhliain 1927, bhuail sí le péintéir eile, Frida Kahlo. Phós siad i mí Lúnasa, 1929 
Bhí saol teasaí neamhghnách ag an bheirt. Cé go raibh siad i ngrá le chéile, chaith siad a lán ama ag troid lena chéile. Mhol Diego do Kahlo éadaí traidisiúnta ó Mheicsiceo a chaitheamh, agus chaith sí a saol go léir sna héadaí seo.
Ba láidir an caidreamh a bhi eatarthu ach bhí sé casta fosta agus suaite agus conspóideach go minic. Dúirt Kahlo go raibh dhá mórthaisme aici ina saol; an taisme bóthair a d’fhág a colainn briste agus Diego Rivera. D’admhaigh sise, áfach, gurbh é Rivera an taisme ba mheasa.
D’fhág bás a mhná, Frida, croíbhriste é agus fuair sé féin bás 3 bliana ina dhiaidh sin, i 1957.
Ealaín.
Tá stíl láidir uathúil ag Rivera.
Bhí Rivera ina bhall de ghluaiseacht múrmhaisiú Mheicsiceo, gluaiseacht ealaíonta intleachtach a thug tacaíocht don fheachtas ar son comhionannais do mhuintir dhúchais na tíre. 
Ba é an tréimhse seo a chuir dlús lena shaol mar ealaíontóir suntasach tábhachtach. Thosaigh sé ar aicme nua péinteireachta inar úsáid sé móitífeanna dúchasacha cosúil le mná lena bpáistí mar ábhair. Tá samplaí den chineál seo le feiceáil i ‘Modesta’ (1937) agus ‘Cailín le Lámhainní’ (1943). 
Chruthaigh sé an múrmhaisiú in Ollscoil Mheicsiceo. Tá an múrmhaisiú seo fós ann.
Oidhreacht.
Is féidir a phictiúir agus a mhúrmhaisithe a fheiscint i Meicsiceo, sa Fhrainc agus sna Stáit Aontaithe. 
Is féidir cuairt a thabhairt ar an teach ina raibh cónaí air i gCathair Mheicsiceo inniu, 'Casa Frida Kahlo'.
James Dean. Aisteoir Meiriceánach ab ea James Byron Dean (8 Feabhra, 1931 – 30 Meán Fómhair, 1955), a bhain cáil amach sna 1950í, sa scannán "Rebel Without a Cause", go háirithe. 
Cé go raibh a chlú bainte amach aige as trí scannán amháin, maireann Dean ina íocón sa lá atá inniu ann. 
Ba eisean an chéad aisteoir a bhuaigh Gradaim an Acadaimh sa rang "Aisteoir is Fearr" tar éis a bháis.
David Norris. Is polaiteoir, feachtasóir agus fear léinn é David Norris (Gaeilge: "Daithí Norris" uaireanta) (1 Iúil, 1944 a rugadh é) atá mar sheanadóir i Seanad Éireann.
Rugadh i Leopoldville, Congó na Beilge é. Nuair a bhí sé óg, fuair a athair bás agus tháinig sé go Éirinn. Is ball d'Eaglais na hÉireann é agus is fear aerach é.
Saol polaitiúil.
Chaith David Norris na blianta ag troid ar son na cearta daonna, go háirithe cearta na homaighnéasach in Éirinn nuair a bhí an homaighnéasachas mídhleathach.
Tharla an chéad agóid LADT+ i mBaile Átha Cliath ar an 27 Meitheamh 1974. Chuaigh deichniúr -Norris san áireamh - ar mhórshiúl ón Roinn Dlí agus Cirt go dtí Ambasáid na Breataine chun agóid a dhéanamh in aghaidh choiriúlú na homaighnéasachta (iarsma ó na dlíthe coilíneachta).
In 1977 níor éirigh le Norris an tArd-Aighne a thabhairt chun na hArd-Chúirte maidir le coir a dhéanamh ar ghníomhartha homaighnéasacha agus rinne sé a chás a achomharc chuig Cúirt Uachtarach na hÉireann.
Bhí sé mar aidhm ag Norris agus an t-abhcóide agus seanadóir Mary Robinson cosaint bhunreachtúil a bhaint amach do homaighnéasaigh na tíre ag breathnú go háirithe ar an bpríobháideachas ó na 1980í i leith. Ach theip ar a gcás cúirte sa bhliain 1983 in aghaidh an stáit.  De réir mar a mhínigh an Príomh-Bhreitheamh Tom O'Higgins, “…o"n the grounds of the Christian nature of our state and on the grounds that the deliberate pratice of homosexuality is morally wrong"…”.
Ar an 26 Deireadh Fómhair 1988, sa Chúirt Eorpach um Chearta an Duine i Strasbourg, sa chás NORRIS v. IRELAND, thug an chúirt breithiúnas cinniúnach i bhfabhar cearta daoine aeracha agus leispiacha.
Aisghaireadh na dlíthe a lochtaigh an breithiúnas cúig bliana ina dhiaidh sin in 1993.
Toghchán uachtaránachta na hÉireann 2011.
Chuir sé isteach ar ainmniúchán d' Uachtarántacht na hÉireann sa bhliain 2011 ach cáineadh a thuairimí ar ghnéas agus aois an toilithe. Tuairiscíodh i mí Iúil 2011 gur scríobh David Norris litir ar pháipéar an tSeanaid sa bhliain 1997 chun trócaire a lorg dá chara, Ezra Nawi, a bhí os comhair na cúirte cúisithe as luí le buachaill faoi bhun aois an toilithe. Ina dhiaidh seo d'éirigh Norris as an rás tar éis do chuid dá fhoireann toghchánaíochta éirí as a rólanna. Tháinig sé isteach sa rás arís áfach sular fógraíodh deireadh a bheith le hainmniúcháin, tar éis gur éirigh leis tacaíocht cheithre chomhairle chontae a fháil.
Cumann Seoirseach na hÉireann.
Is gníomhaí ar son foirgneamh Seoirseacha é Norris agus ball de Chumann Seoirseach na hÉireann, agus tá cónaí air ar Shráid Sheoirse Mhór Thuaidh i mBaile Átha Cliath.
Oideachas agus Gairmréim Acadúil.
D'fhreastail Norris ar St. Andrew's College agus The High School. Uaidh sin lean sé ar aghaidh go Coláiste na Tríonóide áit a raibh sé mar eagarthóir ar an iris liteartha ollscoile Icarus agus ar bhain sé scoláireacht bhunaidh amach ina chéim B.A. i Litríocht agus Teanga an Bhéarla. Léachtóir agus teagascóir ba ea é sa Choláiste ó 1968 go 1996. Scoláire de chuid James Joyce atá ann agus glacann sé páirt i gceiliúradh Bloomsday. Tá Eabhrais agus beagán Gaeilge aige.
Utrecht (cathair). Is í Utrecht príomhchathair chúige Utrecht san Ísiltír. Tá daonra 316,448 sa chathair. Is í an ceathrú cathair is mó sa tír í.
Veirgil. B'fhile Rómhánach é Publius Vergilius Maro (15 Deireadh Fómhair, 70 RC – 21 Meán Fómhair, 19 RC), nó Veirgil i nGaeilge, le linn na tréimhse Águstaigh. Scríobh sé trí cinn de na dánta is cáiliúla i litríocht na Laidine: na hEaclóga, na Seoirsicí agus an Aeinéid. Dhá leabhar déag de dhánta atá san Aeinéid agus b'eipic náisiúnta Impireachta na Róimhe í. Uaireanta luaitear roinnt miondhánta, a bhailíodh san ré Águstach leis. 
Bíonn Veirgil rangaithe go traidisiúnta mar cheann de na filí is mó sa Róimh. Glacadh lena hAeinéid mar eipic náisiúnta na Sean-Róimhe ón chéad uair a foilsíodh é. Samhaltaithe i ndiaidh an Iliaid agus na hOdaisé de chuid Hóiméir, leanann an Aeinéid dídeanaí na Traí, Aeinéas, agus é ag streachailt lena thodhchaí a bhaint amach agus an Iodáil a bhaint amach, áit a bhfuarthas a shliocht Romalas agus Réamas i gcathair na Róimhe. Tá tionchar leathan agus domhain ag saothar Virgil ar litríocht an Iarthair, go háirithe Coméide Dhiaga ó Dhainté Ailigéirí, ina bhfuil Veirgil le feiceáil mar threoirí Dhainté trí trí ifreann agus phurgadóir.
Louis XIV na Fraince. B'é Laoiseach XIV nó mar is fearr aithne air, an "Grian-Rí" (nó "Louis-Dieudonné") (5 Meán Fómhair, 1638 – 1 Meán Fómhair, 1715) Rí na Fraince agus Rí Navarre ón 14 Bealtaine 1643 go lá a bháis. 
Thugtaí 
ar Louis. 
Chaith sé dhá bhliain déag is trí scór sa ríchathaoir, ní b'fhaide ná aon mhonarc eile san Eoraip ag an am. 
Tús a Shaoil.
Bhí sé ina Rí sular shlánaigh sé cúig bliana d'aois, ach ní bhfuair sé cumhachtaí an Rí i ndáiríre sular cailleadh an Príomh-Aire Jules Mazarin sa bhliain 1661. 
Reiligiún agus Cogaí.
Is iomaí cogadh a chuir Louis XIV, cosúil leis an gCogadh Franc-Ollannach, Cogadh Léig Augsburg, agus Cogadh Chomharbas na Spáinne. Chaill na hÚgónaigh a gceart nuair a chealaigh Louis XIV in 1685 Fógra Nantes (1598).
Ach bhí cúrsaí an-chasta ann ar fad. Bhí an cogadh in Éirinn sna 1690idí ina chuid de choimhlint níos mó san Eoraip chun cur i gcoinne Louis XIV arbh é an rialtóir ba chumhachtaí san Eoraip é an tráth sin. Bhí Liam ag troid ar son cúis Phrotastúnach ós rud é go raibh sé ag cur i gcoinne Louis, a cheap gur rialtóir mór Caitliceach é féin agus go raibh sé i gcoinne an Phrotastúnachais. Ach bhí Pápa na Róimhe, a bhí i gcoimhlint le Louis an tráth sin, i measc lucht tacaíochta Liam.
Bás.
Tháinig iscéime ar Louis agus fuair sé bás ar 1 Meán Fómhair 1715. Is éard a dúirt sé agus é ag fáil bháis ná: "Tá mé ag imeacht anois, ach mairfidh an Stát i gcónaí" (Fraincis: "Je m'en vais, mais l'État demeurera toujours").
Kwame Nkrumah. B'é Kwame Nkrumah (21 Meán Fómhair, 1909 - 27 Aibreán, 1972) an ceannaire a fuair neamhspleáchas do Ghána, agus bhí sé mar an chéad uachtarán ar an tír nua. Ar feadh a shaoil d'oibrigh sé ar son aontú na hAfraice, fiú nuair a chabhraigh an CIA leis an arm an rialtas a chuir as cumhacht. Fuair sé bás de bharr ailse craicinn agus cuireadh é i dtuama sa tsráidbhaile inár rugadh é, agus níos déanaí i bpáirc náisiúnta Accra.
Louis-Napoléon Bonaparte. Is Louis-Napoléon Bonaparte an ainm do;
Accra. Is í Accra príomhchathair Ghána, , le 1,970,400 duine ina gcónaí ann (2005). Is í Accra an chathair is mó sa tír, agus an ceann is tábhachtaí ó thaobh riaracháin, cumarsáide agus eacnamaíochta. Na príomhghníomhachtaí eacnamaíochta ná seirbhísí airgid agus rialtais, cumarsáid, tógáil, iompair agus talmhaíocht (go háirithe iascaireacht). Déantar breis is 70% de tháirgeadh Ghána sa chathair. Tá Accra suite ag 5°30' Ó Thuaidh, 0°10' Siar (5.5, -0.1667).
Monarcachas in Éirinn. Bhí córas monarcach rialtais i réim in Éirinn ón tseanaimsir faoi stiúir na Rítheaghlach Gaelach, ansin le linn na tréimhse fada ina raibh Éire faoi smacht na Ríochta Aontaithe. Sa bhliain 1922, d’fhág an chuid is mó d’Éirinn an Ríocht Aontaithe le bunú Shaorstát Éireann, tiarnas laistigh d’Impireacht na Breataine. D’fhan an chuid eile den oileán, Tuaisceart Éireann, mar chuid den Ríocht Aontaithe. Go foirmiúil, bhí an duine céanna (Seoirse V) i gceannas ar an Saorstát agus ar an Ríocht Aontaithe, a d'athraigh a hainm go "Ríocht Aontaithe na Breataine Móire agus Thuaisceart Éireann" i 1927. Sa bhliain 1937, an bhliain thar éis bhás Sheoirse V, ghlac an Saorstát le bunreacht nua a d'athraigh ainm an stáit go hÉire ("Ireland" i mBéarla), agus scriosadh gach tagairt don mhonarc. I mí Aibreáin 1949, fógraíodh gur poblacht í Éire, darb ainm "Poblacht na hÉireann", agus d'fhág sí Comhlathas Briotanach na Náisiún. Ó Aibreán 1949, is é Tuaisceart Éireann an t-aon chuid d’oileán na hÉireann a choinnigh an córas monarcach.
Tá go leor daoine atá báúil don chóras monarcach in Éirinn — go háirithe na haontachtóirí i dTuaisceart Éireann, agus fós tá teideal "Banríon Éireann" ag an banríon Shasanach, Eilís Windsor.
Bolton Wanderers Football Club. Is club peile é Bolton Wanderers Football Club i mBolton, Sasana. Imríonn Bolton Wanderers sa Premier League. Is é "The Reebok Stadium" an t-ainm atá ar staid Bolton Wanderers.
Liosta scuaid.
Ó Eanáir, 2010:
Naisc sheachtracha.
www.bwfc.co.uk - Suíomh oifigiúil BWFC (as Béarla)